google/wiki40b huggingface dataset:
मुन्त के संत ल्यॉरेन्स का आश्रम

इतिहास

पहले प्राप्त दस्तावेज़ के अनुसार एक धार्मिक जो एक ऍबेट के अधीन था यहाँ पर 986 में मौजूद था। 1014 में आश्रम शब्द का प्रयोग एक दस्तावेज़ में आता है जिसे काउन्ट रामोन बोर्रेक और पत्नी के उस ज़मीन-बदली के मामले से जुड़ा है मुन्त के संत ल्यॉरेन्स ऍबे से सम्बंधित है।
इस समय के दौरान इलाक़े पर कई बार सारासेनों (Saracens) ने हमला किया मगर ऐसी कोई सूचना नहीं है जिसके अनुसार उन्होंने कोई हमला इस परिसर पर किया हो जो कि मुन्त के संत ल्यॉरेन्स के एक ऊपर स्थित है। इस रोमानेस्क शैली में बनी इमारत का निर्माण 1045 प्रारंभ हुआ था और इसे पवित्र 1064 में बिशप और बारसेलोना के अन्य धर्मगुरुओं द्वारा किया गया था। इसका पतन 12 वीं शताब्दी में शुरू हुआ हालांकि यहाँ पर बेनेडिक्टाइन मॉन्क 1608 तक रहे थे। 1637 तक ऐसा कोई प्रमाण नहीं है कि को पादरी आश्रम की देख-रेख कर रहा था और बाद के समय से पता चलता है कि इसे यूँ ही छोड़ दिया गया था। मार्च 30, 1809 को नेपोलीन की सेनाओं ने आश्रम को बरबाद कर दिया, यहाँ तक कि उस से जुड़े क़बरस्तान को भी नहीं बख़शा।

वास्तुकला और बनावट

मौजूदा इमारत जिसका निर्माण 19 वीं शताब्दी और मध्य-20 वीं शताब्दी में हुआ था, उसी निर्माण के अनुसार है जो कि मध्य-11 वीं शताब्दी में बनाया गया था। यह कातालान धार्मिक शैली की एक अच्छी मिसाल है जिसमें रोमनेस्क वास्तुकला शैली का अच्छा प्रयोग किया गया है और जो आज भी बाक़ी है। गिरजाघर के बुनियादी ढाँचे में कोई फ़र्क़ नहीं किया गया है। यह हालाँकि संत कुगत के आश्रम से एक दम मिलता-जुलता है, मगर इसके अन्दर कुछ अपनी भी विशेषताएँ हैं। इस गिरजाघर का एक घंटी घर का मीनार है जो स्थानीय पत्थरों से बना है। इससे निर्माण का साधारण होना सिद्ध होता है। इसके कुछ गुणों में औसत आकार का होना, लाल रंग का होना और बिना पॉलिश किए हुए होना है। इसकी गुम्बद के आगे कुछ मिलने वाले केन्द्र शामिल हैं। इसका दरवाज़ा छोटा है।
दक्षिण अमेरिकी प्लेट

दक्षिण अमेरिकी प्लेट एक भौगोलिक प्लेट है जिसपर दक्षिण अमेरिका का महाद्वीप और अंध महासागर का एक बहुत बड़ा हिस्सा स्थित है। इसकी सीमा दक्षिण में अंटार्कटिक प्लेट और स्कोश्या प्लेट, पश्चिम में नाज़का प्लेट, उत्तर में उत्तर अमेरिकी प्लेट और कैरीबियाई प्लेट और पूर्व में अफ़्रीकी प्लेट से मिलती है। इसके पश्चिमी भाग में नाज़का प्लेट से टकराव की वजह से एन्डीज़ पर्वत शृंखला ने जन्म लिया है।
२०९७ ईसा पूर्व

२०९७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०९७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
यौन प्रतीकात्मकता

किसी निर्जीव वस्तु या अ-यौनांग के माध्यम से यौन लक्ष्य की प्राप्ति यौन प्रतीकात्मकता ( Sexual fetishism या erotic fetishism) कहलाती है।
बोइंग ७२७

बोइंग ७२७ एक मध्यम आकार का वायुयान है जिसे उत्तर अमेरिका की एक जानी मानी कंपनी बोइंग ने बनाया था। इसका निर्माण १९६३ से १९८४ के मध्य हुआ था। अब तक इस प्रतिमान के १,८३२ यान बन चुके हैं। प्रथम वायुयान ने १ फरवरी, १९६३ को उड़ान भरी थी।

पृष्ठभूमि

७२७ की रूपरेखा युनाइटेड एयरलाइन्स, अमेरिकन एयरलाइन्स और ईस्टर्न एयरलाइन्स के बीच हुए एक मध्यमार्ग रुवरूप हुआ था। इन विमान संचालन समवायों को ऐसे विमानों की आवश्यकता थी जिनसे छोटे नगरों में विमान सेवाएँ आरंभ की जा सकें क्योंकि इन नगरों में विमान पट्टीयां अपेक्षाकृत छोटी होतीं थी और यात्रियों की संख्या भी बहुत अधिक नहीं थी, जिससे बड़े आकार के ७०७ विमानों की सेवाएं प्रदान करना लाभप्रद नहीं था, जो उस समय तक बोइंग द्वारा निर्मित एक मात्र विमान प्रतिमान था।
बोल बच्चन

कहानी

अब्बास अली (अभिषेक बच्चन) अपनी बहन सानिया (असिन) के साथ चाँदनी चोक में रहता था। लेकिन उसकी नौकरी चले जाने के कारण उसे उस जगह को छोड़ कर गाँव जाना पड़ा। जहाँ उसे पृध्वी राज रघुवंशी के यहाँ नौकरी मिल जाती है। लेकिन वह अपना नाम उसे अभिषेक बताता है। इसी के साथ वह अनेकों झूठ बोलता रहता है जिसमें (कृष्णा अभिषेक) उसकी सहायता करता है। पृथ्वी को सानिया से प्यार हो जाता है। साथ ही राधिका (प्राची देसाई) जो पृथ्वी की बहन है, उसे और अब्बास दोनों को प्यार हो जाता है। अंत में जब पृथ्वी को यह पता लगता है की उसे सभी झूठ बोल रहे हैं तो वह क्रोधित हो जाता है और बाकी सभी वहाँ से भाग जाते हैं। लेकिन अंत में सब ठीक हो जाता है और पृध्वी भी उन सभी की बात मान लेता है।
दक्षिण एक्स्प्रेस

दक्षिण एक्स्प्रेस २७२२ भारतीय रेल द्वारा संचालित एक मेल एक्स्प्रेस ट्रेन है। यह ट्रेन ह निजामुद्दीन रेलवे स्टेशन (स्टेशन कोड:NZM) से १०:५०PM बजे छूटती है और हैदराबाद डेकन रेलवे स्टेशन (स्टेशन कोड:HYB) पर ०५:००AM बजे पहुंचती है। इसकी यात्रा अवधि है ३० घंटे १० मिनट।
गाड़ी संख्या १२७२१/१२७२२ दक्षिण एक्सप्रेस भारतीय रेलवे से सम्बंधित एक सुपरफास्ट एक्सप्रेस है जो भारत में हैदराबाद डेक्कन और हजरत निजामुद्दीन के बीच चलती है। यह एक दैनिक सेवा है। यह हजरत निजामुद्दीन के लिए हैदराबाद डेक्कन से ट्रेन नंबर १२७२१ के रूप में और विपरीत दिशा में ट्रेन संख्या १२७२२ के रूप में चलती है। हज़रत निजामुद्दीन एवं हैदराबाद के बीस्क चलती यह ट्रेन 46 स्टेशनों पर रूकती हैI इस ट्रैन का रनिंग टाइम एक दिन और छः घंटे है! इस ट्रैन की औसत गति ५६ की.मि. प्रति घंटे है!

कोच

गाड़ी संख्या १२७२१/२७२२ दक्षिण एक्सप्रेस में वर्तमान में दो एसी २ टायर, २ एसी ३ टायर, १४ स्लीपर क्लास, ४ सामान्य अनारक्षित कोच और एक पेंट्री कार कोच है। भारत की ज़्यादातर ट्रेन सेवाओं की तरह, कोच संरचना, मांग के आधार पर भारतीय रेल के मतानुसार संशोधित की जा सकती है। इसमे १२८६१/६२ विशाखापट्टनम लिंक एक्सप्रेस के डिब्बों शामिल हैं।

सर्विस

१२,७२१ दक्षिण एक्सप्रेस १६६९ किलोमीटर की दूरी २९ घंटे ३० मिनट (५६.६१ किमी / घंटा) मे तय करती है एवं १६७० किलोमीटर की दूरी ३० घंटे ०० मिनट (५५.६३ किमी / घंटा) में १२७२२ दक्षिण एक्सप्रेस के रूप में तय करती है। दक्षिण एक्सप्रेस प्रतिदिन नियमित रूप से सेवा देती है एवं बैठने से लेकर सोने तक की सभी सेवाएं उपलब्ध करवाती हैI इसमे एक पैंट्री भी है जो यात्रियों को यथासमय भोजन भी उपलब्ध करवाती हैI
विशाखापट्नम से एच निजामुद्दीन तक यात्रा करने वाली ट्रेन दक्षिण एक्सप्रेस, १२७२२ कुल ६३स्टेशनों से गुजरती है! अर्थात् इनके नाम कुछ इस प्रकार है - एच निजामुद्दीन, फरीदाबाद, बल्लभगढ़ , कोसी कलां, मथुरा जं, आगरा कैंट, मुरैना, ग्वालियर, झांसी जं, बबीना, ललितपुर, बीना जं, मंडी बामोरा, गंज बासोदा, विदिशा, भोपाल जं, हबीबगंज, होशंगाबाद, इटारसी जं, घोड़ाडोंगरी, बैतूल, आंवला जं, मुलताई, पंधुरना, नरखेड़, कटोल, नागपुर, सिंडी, सेवाग्राम, हिंगणघाट, वरोरा, भण्डक, चंद्रपुर, बालहरशाह, सिरपुर, कागज़नगर, बेलमपल्ली,मंचेरल,रामगुंडम, पेड्डापल्ली, जमिकुंटा, काजीपेट जं, जनगांव, भोंगीर, सिकंदराबाद जं, हैदराबाद डेक्कन, वारंगल, नेकोण्डा, केसमुद्रम, मह्बूबाबाद, ढोरनाकाल जं, खम्मम, माधिरा, विजयवाड़ा जं, एलुरु, टाडेपल्लीगुडम, निडदवोलु जं, राजमुंदरी, समालकोट जं, अन्नवरम, टूनी, अनकापल्ली, दुव्वाडा, विशाखापत्तनम। एच निजामुद्दीन ट्रेन दक्षिण एक्सप्रेस के लिए प्रारंभ जंक्शन है। इसका अंत बिंदु विशाखापट्नम है। दक्षिण एक्सप्रेस 2097 किलोमीटर की दूरी तय करती है। 
चूँकि दोनों दिशाओं में इसकी औसत गति ५५ किमी / घंटा से ऊपर है इसीलिए भारतीय रेलवे के नियमानुसार, इसके किराये पर सुपरफास्ट सरचार्ज होता है। १२८६१/६२ विशाखापट्टनम लिंक एक्सप्रेस के डिब्बों दो शाखाओं में बंटते है/ फिर काजीपेट जंक्शन पर १२,७२१/१२७२२ दक्षिण एक्सप्रेस से जुड़ते है।

ट्रैक्शन

यह आमतौर पर लालगुड़ा शेड से एक वैप ७ लोकोमोटिव द्वारा घसीटा जाता है। दक्षिण एक्सप्रेस की पटरी अ माप है १६७६ मिमी (५ फुट ६ इंच) l
जैविक युद्ध

जैविक युद्ध (Biological warfare; BW) अथवा कीटाणु युद्ध (germ warfare) किसी युद्ध में किसी व्यक्ति, पशु अथवा पौधे को मारने के उद्देश्य से उसके उसमें जीवाणु, विषाणु अथवा फफूंद जैसे जैविक आविष अथवा संक्रमणकारी तत्वों का उपयोग करना कहलाता है।
परम्परागत अंतर्राष्ट्रीय मानवतावादी विधियों एवं कई अंतर्राष्ट्रीय सन्धियों द्वारा जैविक हथियारों का प्रयोग प्रतिबन्धित है सशस्त्र-संघर्ष के दौरान जैविक हथियारों का इस्तेमाल युद्ध-अपराध की श्रेणी में आता है।
विज्ञानं विषय की अभिवृति

पर्यावरण शब्द फ्रेंच भाषा के "एन्विरोमेंट" शब्द से बना है जिसका अभिप्राए समस्त परिस्थिती अथवा प्रवति होती है! इसके अंतर्गत वे सभी परिस्थितिया दशाये तथा प्रभाव जो जैविकिये समूल पर प्रभाव डालते है ! वह पर्यावरण है पार्क के अनुसार "पर्यावरण उन दशाओ का योग कहलाता है जो मानव जाति को समयविधि मे नियत स्थान पर आवृत करती है"
पांडमंगलम

जनसांख्यिकी

2001 के अनुसार   भारत की जनगणना ,  पंडमंगलम की जनसंख्या  थी।  पुरुषों की आबादी का 50% और महिलाओं का 50% है।  पांडमंगलम की औसत साक्षरता दर 70% है, जो राष्ट्रीय औसत 59.5% से अधिक है: पुरुष साक्षरता 78% है, और महिला साक्षरता 62% है।  पांडमंगलम में, 9% आबादी 6 साल से कम उम्र की है।

मंदिर

पांडमंगलम कावेरी नदी के पास स्थित है [जो तमिलनाडु की सबसे लंबी नदी है]।  तीन मंदिर [भगवान शिव, भगवान विष्णु और देवी] के लिए पांडमंगलम में एक दूसरे के बहुत करीब स्थित यह विशेष बनाता है। 
उक्त शिव और विष्णु मंदिर बहुत प्राचीन और शक्तिशाली हैं, क्योंकि यह माना जाता है कि पांजा पांडव अपने वनवासम के हिस्से के रूप में यहां रहते थे और पूजा करते थे। 
यह भी कहा जाता है कि इस शहर का पुराना नाम पांडावर मंगलम है जो कुछ समय बाद पांडमंगलम बन गया। 
यह छोटा शहर वेलूर और जेदारपालम की सड़कों से अच्छी तरह से जुड़ा हुआ है ताकि भक्तों को काशी विश्वनाथ (शिव) और प्रसन्ना वेंकट रामाना (विष्णु) दोनों आसानी से जा सकें। 
पांडमंगलम के बारे में एक और महत्वपूर्ण बात यह है कि दो भगवान की गाड़ियां [भगवान विष्णु और देवी मरियममन के लिए] हैं, जो शहर के चारों ओर त्यौहार के समय के दौरान खींची जाती हैं, जिसमें एक विशाल लोगों का जमावड़ा होता है।
नव्य न्याय

नव्य न्याय, भारतीय दर्शन का एक सम्प्रदाय (school) है जो मिथिला के दार्शनिक गंगेश उपाध्याय द्वारा तेरहवीं शती में प्रतिपादित किया गया। इसमें पुराने न्याय दर्शन को ही आगे बढ़ाया गया है। वाचस्पति मिश्र तथा उदयन (१०वीं शती की अन्तिम बेला) आदि का भी इस दर्शन के विकास में प्रभाव है।
गंगेश उपाध्याय ने श्रीहर्ष के खण्डनखण्डखाद्यम् नामक पुस्तक के विचारों के विरोध में अपनी पुस्तक तत्वचिन्तामणि की रचना की। खण्डनखण्डखाद्यम् में अद्वैत वेदान्त का समर्थन एवं न्याय दर्शन के कतिपय सिद्धान्तों का खण्डन किया गया था।
मानिनी मिश्रा

व्यक्तिगत जीवन

मानिनी मिश्रा ने अभिनेता मिहिर मिश्रा से शादी की, जिन्होंने लोकप्रिय टेलीविज़न धारावाहिक संजीवनी में डॉ॰ राहुल के रूप में भूमिका निभाई थी।

करियर

मानिनी मिश्रा को पहली बार टेलीविज़न सीरियल जस्सी जैसी कोई नहीं कोई नहीं में एक नकारात्मक भूमिका निभाने वाली मल्लिका की सबसे अच्छी दोस्त का किरदार निभाने का मौका मिला था। उस धारावाहिक में उनका नाम परी कपाड़िया था।
मिश्रा ने टेलीविज़न धारावाहिक घर की लक्ष्मी बेटियां में चंचल चाची का किरदार निभाया था। २००५ में, उन्होंने द ग्रेट इंडियन कॉमेडी शो ऑफ़ में भाग लिया जो स्टार वन पर प्रसारित किया जाता था, और अपने पति के साथ वह रियलिटी शो नच बलिए में भी नजर आयीं थीं। मानिनी मिश्रा ने सब टीवी के धारावाहिक ट्विंकल ब्यूटी पार्लर, में रागिनी की भूमिका निभाई और लोकप्रिय शो रीमिक्स में भी कार्य करने का मौका मिला। वहीं मिश्रा ने इसके बाद २०१० से २०११ तक जासूसी टीवी श्रृंखला सीआईडी में, एक फोरेंसिक विशेषज्ञ डॉ॰ सोनाली बरवे के रूप में अभिनय किया। यह धारावाहिक सोनी एंटरटेनमेंट टेलीविज़न पर प्रसारित किया जाता था।
इसके अलावा मानिनी मिश्रा ने २००६ में प्रदर्शित हुई कृष में नजर आयीं थी। इस फिल्म में मुख्य कलाकार प्रियंका चोपड़ा और ऋतिक रोशन थे जिसमें मिश्रा ने प्रियंका चोपड़ा की दोस्त का किरदार निभाया था। वहीं वर्तमान समय में यह लाडो 2 में शगुन की भूमिका निभा रही है।
टाइटेनियम

गुणधर्म

यह लोहे जैसी धातु है। इसका आपेक्षिक घनत्व 3.49 से 3.59 तक तथा द्रवणांक लगभग 2,000 सें0 है। यह हवा में स्थायी है, परंतु 1,200 डिग्री सें0 ताप तक गरम करने पर टाइटेनियम ऑक्साइड, (TiO2), बनता है हैलोजन सरलता से इस धातु को आक्रांत करते हैं। फ्लोरीन सबसे आसानी से तथा आयोडीन देर में और ऊँचे ताप पर आक्रांत करता है। यह नाइट्रोजन, फॉस्फोरस, बोरॉन तथा सल्फर से ऊँचे ताप पर क्रिया करके नाइट्राइड, फॉस्फाइड, बोराइड तथा सल्फाइड बनाती है। हाइड्रोक्लोरिक अम्ल, सल्फ्यूरिक अम्ल तथा नाइट्रिक अम्ल इसको सरलता से आक्रांत करते हैं। ऑक्सीकारक पदार्थ जैसे पोटासियम क्लोरेट, पोटासियम परमैंगेनेट इत्यादि, की इस पर बड़ी तीव्रता से क्रिया होती है।
ताँबे के साथ यह क्यूप्रोटाइटेनियम, चाँदी के साथ आरजेंटोटाइटेनियम एवं ऐल्यूमिनियम के साथ कई प्रकार की मिश्रधातुएँ, जैसे (Al3Ti2) ऐ4टाइ (Al4Ti) और (Al3Ti) बनता है।
इसके सब लबण पानी में टूट जाते हैं। अम्लीय विलयन में हाइड्रोजन पेराँक्साइड, (H2O2), डालने से नारंगी रंग उत्पन्न होता है। अवकारक पदार्थ, जैसे जिंक अथवा टिन, की उपस्थिति में सल्फ्यूरिक अम्ल में टाइटेनियम के लवण नीला अथवा बैंगनी रंग देते हैं। ऐलिज़रिन सल्फोनिक अम्ल टाइटेनियम के लवणों के साथ बैंगनी रंग देते हैं।
टाइटोनियम 2, 3 तथा 4 संयोजकतावाले लवण बनाता है। जैसे (Ti F3), (Ti F4), (Ti Cl2), (Ti Cl3), (Ti Cl4), (Ti Br2), (Ti Br4), (Ti I2), (Ti I3), (Ti I4), (Ti2 S3), (Ti2 SO4), Ti2(SO4)3 तथा (Ti (SO4)2, (TiO2) से तरह तरह के टाइटेनेट, जैसे (K2 Ti3 O7), (Zn3 Ti4 O7), (Mn2 TiO4), (CoTiO3) इत्यादि बनते हैं।
टाइटेनियम बहुत से संकीर्ण यौगिक भी बनाता है और इस गुण में जिरकोनियम, हाफ्नियम तथा थोरियम से बहुत मिलता है। इसके द्विलवण भी अधिक संख्या में मिलते हैं। इसके मुख्य संकीर्ण यौगिक ऐमाइन तथा ऑक्सीजन युक्त पदार्थ, चीलेट, ऑक्सैलेट, कैटीकोल तथा हैलोजेन इत्यादि हैं।

उपयोग

इसकी मिश्रधातुएँ बड़े महत्व की हैं और लोहस और अलोहस धातुओं के शोधन में काम आती हैं। इसके यौगिक कागज, कपड़ा, चमड़ा, ऊन इत्यादि रँगने तथा चीनी मिट्टी के बरतनों पर लुक करने के काम आते हैं।
सयल्यूगेम पर्वत

सयल्यूगेम​ (रूसी: Сайлюгем, अंग्रेज़ी: Saylyugem या Sailughem) उत्तरी एशिया के साइबेरिया क्षेत्र में रूस के अल्ताई गणतंत्र और मंगोलिया में स्थित एक पर्वत शृंखला है। यह अल्ताई पर्वतों की एक दक्षिणपूर्वी उपशृंखला है।

विवरण

१३० किमी तक चलनी वाली इस पर्वतमाला में १,५०० से १,७०० मीटर की औसत ऊँचाई के पहाड़ हैं। इसके कुछ पर्वत ३,५०० मीटर के आसपास की लम्बाई के हैं - जिनमें ३,५०२ मीटर लम्बा सरी नोख़ोईत​ पर्वत (Сары-Нохойт) और ३,४९९ मीटर ऊँचा सरझ़ेमती पर्वत (Саржематы) शामिल हैं ('सरझ़ेमती' में बिन्दुवाले 'झ़' के उच्चारण पर ध्यान दें जो टेलिविझ़न के 'झ़' से मिलता-जुलता है)। पर्वतों के बीच में कुछ ऊँचे पठार भी स्थित हैं।
इन पर्वतों में मौसम बहुत सर्द होता है। जनवरी में औसत तापमान -३२ °सेंटीग्रेड होता है लेकिन रात्री में -६२ °सेंटीग्रेड (यानि शून्य से ६२ डिग्री कम) तक गिर सकता है। गर्मियों की दोपहर में यहाँ तापमान ३० °सेंटीग्रेड तक चढ़ सकता है। इन पर्वतों पर बहुत बर्फ़ गिरती है और कुछ पहाड़ सदैव बर्फ़ग्रस्त रहते हैं।
रसिकबिल

रसिकबिल (রসিকবিল, Rasikbil) या रसिकबील (Rasikbeel) भारत के पश्चिम बंगाल राज्य के कूचबिहार ज़िलेमें स्थित एक छोटी झील है। इसके आसपास के वृक्षों में कई पक्षी अपने घोंसले बनाते हैं। झील-किनारे एक हिरण उद्यान और मगरमच्छ आश्रय भी है, तथा तेन्दुओं, अजगरों और कछुओं के आश्रयगृह बने हुए हैं।
सहयोग प्रकाशन

यह हिन्दी पुस्तकों के एक प्रमुख प्रकाशक हैं।
मिशन: इम्पॉसिबल – रोग नेशन

कहानी

चेचेन आतंकियों को मिन्‍स्‍क में नर्व गैस बेचे जाने के बाद, आईएमएफ़ एजेंट ईथन हंट ये साबित करने की कोशिश करता है कि उन अपराधियों का संघठन अभी भी अस्तित्व में है, लेकिन सीआईए उसकी बात नहीं मानती है। लंदन में एक रिकॉर्ड की दुकान में उन्हीं के गिरोह वाले लोग हंट को पकड़ लेते हैं और वहीं उनका नेता एक आईएमएफ़ एजेंट को मार देते है। हालांकि ईथन हंट उनके कब्जे से बाहर निकलने में सफल हो जाता है।

निर्माण

अगस्त 2013 में पैरामाउंट पिक्चर्स ने घोषणा किया कि मिशन: इम्पॉसिबल फिल्म शृंखला के छठवें फिल्म का निर्देशन क्रिस्टोफर मैकक्वेरी करने वाले हैं।

कमाई

मिशन: इम्पॉसिबल – रोग नेशन ने अमेरिका और कनाडा में कुल $195 मिलियन डॉलर, और अन्य देशों से $487.7 मिलियन डॉलर मिला कर कुल $682.7 मिलियन डॉलर कमाने में सफल रही। हालांकि इस फिल्म से ऐसा अनुमान लगाया जा रहा था कि ये टॉम क्रूज की सबसे अधिक कमाई करने वाली फिल्म बन जाएगी। घोस्ट प्रोटोकॉल से कमाई के मामले में बस थोड़ी कम होने के कारण ये पहले स्थान में न आ कर दूसरी सबसे अधिक कमाई करने वाली मिशन: इम्पॉसिबल फिल्म और क्रूज की भी दूसरी सबसे अधिक कमाई करने वाली फिल्म बन गई।
ब्रज संस्कृति

आधुनिक संस्कृति

आज के समय में ब्रज संस्कृति में मूल रूप से धार्मिक भजन सर्वोपरि है चूंकि घर में जन्मे प्राणी से लेकर तीज त्यौहारों, जन्मदिवस इत्यादि पर भजन गाए जाते हैं। होली खेलना एवं श्रीकृष्ण जन्माष्टमी मनाना भी ब्रज संस्कृति का अंग है। यहां गाय को माता समान माना जाता है।यहां का स्थानीय पहनाव धोती एवं कुर्ता है। आम बोलचाल की भाषा ब्रजभाषा है। ब्रज का स्थानीय फिल्मोद्योग ब्रजवुड है जो ब्रजभाषा चलचित्रों का निर्माण करता है ब्रजभाषा चलचित्रों के माध्यम से भी ब्रज संस्कृति प्रस्तुत होती है।

सांस्कृतिक भाषा

ब्रज की सांस्कृतिक भाषा ब्रजभाषा है।

उपयोगी लिंक

https://www.facebook.com/brajsanskriti/
https://www.youtube.com/watch?v=U2M68YzODaQ
कब्र

कब्र उस स्थान को कहते हैं जहाँ किसी व्यक्ति अथवा जीव-जंतु को उसके देहांत के बाद दफ़नाया जाता है। कब्रें आम तौर पर एक अलग क्षेत्र में पाई जाती हैं जिसे कब्रिस्तान कहा जाता है। कब्र के ऊपर यदि कोई इमारत बनाई जाए तो उसे मकबरा कहा जाता है। कब्रिस्तान में कब्रों को सामान्यतः एक पत्थर (शिला) से चिन्हित किया जाता है, परन्तु चिन्हीकरण विस्तृत भी हो सकता है।
कब्र एक से अधिक व्यक्तियों/जीवों की भी हो सकती हैं। ऐतिहासिक रूप से महामारी फैलने पर सामूहिक कब्रों का प्रयोग भी किया गया है।
पक्कीरप्पा एस.

पक्कीरप्पा एस. भारतीय जनता पार्टी से संबंधित भारतीय राजनीतिज्ञ हैं। वे २००९ में हुए आमचुनाव में कर्नाटक के रायचूर चुनाव क्षेत्र से १५ वीं लोकसभा के लिए सदस्य निर्वाचित हुए हैं।
जिब्राल्टर 2

जिब्राल्टर 2 (अंग्रेज़ी: Gibraltar 2), जिसे डेविल्स टॉवर चाइल्ड (अंग्रेज़ी: Devil's Tower Child) के रूप में भी जाना जाता है, एक मादा निअंडरथल बच्चे की खोपड़ी के पाँच अवशेषों को दिया संयुक्त शीर्षक है। इनकी ख़ोज ब्रिटिश प्रवासी शासित प्रदेश जिब्राल्टर में हुई थी। जीवाश्म की ख़ोज वर्ष 1926 में डोरोथी जर्रोड द्वारा जिब्राल्टर में स्थित डेविल्स टॉवर माउसटेरियन रॉक शेल्टर में हुई थी। यह जिब्राल्टर की भूमि में पाई गई ऐसी दूसरी खोपड़ी थी। जिब्राल्टर 1, जिसकी ख़ोज जिब्राल्टर में वर्ष 1848 में हुई थी, निएंडरथल अवशेषों के इतिहास में पहली पूर्ण मानव खोपड़ी थी, परन्तु इसे अपनी यह विशेष उपाधि बीसवी शताब्दी के शुरुआत तक नहीं मील पाई थी। इकीसवी शताब्दी के शुरुआत में जिब्राल्टर 2 का पुनर्निर्माण हुआ था जिसमें उसकी संरचना में सुधार किए गए थे। जिब्राल्टर में लगातार जारी रही खुदाई और 2006 में जिब्राल्टर की गुफा में पाए गए चारकोल की रेडियोकार्बन डेटिंग से यह परिणाम मिलते हैं कि जिब्राल्टर आखिरी जीवित निएंडरथल मानवो का आश्रय स्थल था।
राजभवन (अरुणाचल प्रदेश)

राजभवन ईटानगर भारत के अरुणाचल प्रदेश राज्य के राज्यपाल का आधिकारिक आवास है। यह राज्य की राजधानी ईटानगर में स्थित है। अरुणाचल प्रदेश के वर्तमान राज्यपाल ज्योति प्रसाद खोवा हैं।

इतिहास

इस राजभवन की नींव स्वर्गीय श्री के. ए. ए. राजा द्वारा १७ अप्रैल १९७७ को रखी गई थी जो उस अरुणाचल प्रदेश के लॅफ़्टिनॅण्ट गवर्नर थे।
मानवशास्त्र

सामाजिक-सांस्कृतिक नृतत्व विज्ञान

इसका संबंध सामाजिक-सांस्कृतिक व्यवहार के विभिन्न पहलुओं, जैसे समूह और समुदायों के गठन और संस्कृतियों के विकास से है। इसमें सामाजिक-आर्थिक बदलावों, जैसे विभिन्न समुदायों और के बीच सांस्कृतिक भिन्नताओं और इस तरह की भिन्नताओं के कारणों; विभिन्न संस्कृतियों के बीच संवाद; भाषाओं के विकास, टेक्नोलाजी के विकास और विभिन्न संस्कृतियों क बीच परिवर्तन की प्रवृत्तियों का अध्ययन किया जाता है।

प्रागैतिहासिक नृतत्व विज्ञान या पुरातत्व विज्ञान

इसमें प्रतिमाओं, हड्डियों, सिक्कों और अन्य ऐतिहासिक पुरावशेषों के आधार पर इतिहास का पुनर्निर्धारण किया जाता है। इस तरह के अवशेषों की खोज से प्राचीन काल के लोगों के इतिहास का लेखन किया जाता है और सामाजिक रीति रिवाजों तथा परम्पराओं का पता लगाया जाता है। पुरातत्व वैज्ञानिक इस तरह की खोजों से उस काल की सामाजिक गतिविधियों का भी विश्लेषण करते हैं। वे अपनी खोज के मिलान समसामयिक अभिलेखों या ऐतिहासिक दस्तावेजों से करके प्राचीन मानव इतिहास का पुनर्निर्माण करते हैं।

भौतिक या जैव नृतत्व विज्ञान

इस शाखा का संबंध आदि मानवों और मानव के पूर्वजों की भौतिक या जैव विशेषताओं तथा मानव जैसे अन्य जीवों, जैसे चिमपैन्जी, गोरिल्ला और बंदरों से समानताओं से है। यह शाखा विकास श्रृंखला के जरिए सामाजिक रीति रिवाजों को समझने का प्रयास करती है। यह जातियों के बीच भौतिक अंतरों की पहचान करती है और इस बात का भी पता लगाती है कि विभिन्न प्रजातियों ने किस तरह अपने आप को शारीरिक रूप से परिवेश के अनुरूप ढाला. इसमें यह भी अध्ययन किया जाता है कि विभिन्न परिवेशों का उनपर क्या असर पड़ा. जैव या भौतिक नृतत्व विज्ञान की अन्य उप शाखाएं और विभाग भी हैं जिनमें और भी अधिक विशेषज्ञता हासिल की जा सकती है। इनमें आदि मानव जीव विज्ञान, ओस्टियोलाजी (हड्डियों और कंकाल का अध्ययन), पैलीओएंथ्रोपोलाजी यानी पुरा नृतत्व विज्ञान और फोरेंसिक एंथ्रोपोलाजी.

अनुप्रयुक्त नृतत्व विज्ञान

इसमें नृतत्व विज्ञान की अन्य शाखाओं से प्राप्त सूचनाओं का उपयोग किया जाता है और इन सूचनाओं के आधार पर संतति निरोध, स्वास्थ्य चिकित्सा, कुपोषण की रोकथाम, बाल अपराधों की रोकथाम, श्रम समस्या के समाधान, कारखानों में मजदूरों की समस्याओं के समाधान, खेती के तौर तरीकों में सुधार, जनजातीय कल्याण और उनके जबरन विस्थापन भूमि अधिग्रहण की स्थिति में जनजातीय लोगों के पुनर्वास के काम में सहायता ली जाती है।

भाषिक नृतत्व विज्ञान

इसमें मौखिक और लिखित भाषा की उत्पत्ति और विकास का अध्ययन किया जाता है। इसमें भाषाओं और बोलियों के तुलनात्मक अध्ययन की भी गुंजाइश है। इसके जरिए यह पता लगाया जाता है कि किस तरह सांस्कृतिक आदान प्रदान से विभिन्न संस्कृतियों भाषाओं पर असर पड़ा है और किस तरह भाषा विभिन्न सांस्कृतिक रीति रिवाजों और प्रथाओं की सूचक है। भाषायी नृतत्व विज्ञान सांस्कृतिक नृतत्व विज्ञान से घनिष्ठ रूप से संबद्ध है।
तेजेंद्र निर्वाल

राजनीतिक करियर

तेजेंद्र निर्वाल ने उत्तर प्रदेश विधानसभा चुनाव, 2017 में भारतीय जनता पार्टी के प्रत्याशी के रूप में चुनाव लड़ा और अपने निकटतम प्रतिद्वंद्वी भारतीय राष्ट्रीय कांग्रेस के प्रत्याशी पंकज कुमार मलिक को 29,720 मतों से पराजित कर जीत दर्ज की।
सर्वास्तिवाद

सर्वास्तिवाद ('सर्व + अस्ति + वाद' ; चीनी: 說一切有部; फीनयीन: Shuō Yīqièyǒu Bù), बौद्ध दर्शन का एक सम्प्रदाय था जिनका मत था कि तीनों कालों (वर्तमान, भूत, भविष्यत्) में संसार की सभी वस्तुओं का अस्तित्व है। सर्वास्तिवाद को वैभाषिक भी कहते हैं।
तृतीय संगीति के बाद से भारत में सर्वास्तिवाद, थेरवाद से अलग हो गया तथा थेरवाद का ह्रास और सर्वास्तिवाद का विकास होने लगा। कनिष्क के समय में प्रथम या द्वितीय शती में चतुर्थ बौद्ध संगीति में सर्वास्तिवाद के त्रिपिटक का निर्धारण हुआ। सर्वास्तिवाद का त्रिपिटक संस्कृत में था जो मूल में नष्ट हो गया है। इसके कुछ अंश मिले हैं। किन्तु चीनी अनुवाद में पूरा प्राप्य है। बाद में इसी की एक शाखा 'सौत्रान्तिक' नाम से कुछ मतभेदों  के कारण अलग हो गई। थेरवाद (स्थविरवाद), वैभाषिक (सर्वास्तिवाद) और सौत्रान्तिक, ये हीनयान के तीन प्रमुख सम्प्रदाय हैं। हीनयान के विरोध में महायान का उदय हुआ।
क्रिकेट सम्राट

क्रिकेट सम्राट हिंदी की लोकप्रिय क्रिकेट पत्रिका है। इसका प्रकाशन नवम्बर 1978 से लगातार हो रहा है। आनंद दीवान इसके संस्थापक संपादक हैं।दशको से अपने पाठको को क्रिकेट की जानकारी बड़े सुलभ अंदाज़ में पेश की जा रही है।
कई पीढ़ीयो ने इनकी पत्रिका को पढ़कर क्रिकेट को जाना व समझा है ।
कटिया गाँव, कायमगंज (फर्रुखाबाद)

यातायात

== आदर्श स्थल ==माता रानी का मंदिर जो पश्चिम में स्थित है।
ओरोम भाषा

ओरोम विश्व की एक प्रमुख भाषा है |
नाड़ी

चिकित्सा विज्ञान में हृदय की धड़कन के कारण धमनियों में होने वाली हलचल को नाड़ी या नब्ज़ (Pulse) कहते हैं। नाड़ी की धड़कन को शरीर के कई स्थानों पर अनुभव किया जा सकता है। किसी धमनी को उसके पास की हड्डी पर दबाकर नाड़ी की धड़कन को महसूस किया जा सकता है। गर्दन पर, कलाइयों पर, घुटने के पीछे, कोहनी के भीतरी भाग पर तथा ऐसे ही कई स्थानों पर नाड़ी-दर्शन किया जा सकता है।
इवान गेलिस्ता टाँरीसेली

इवान गेलिस्ता टाँरीसेली इटली के वैज्ञानिक तथा गैलिलियो के शिष्य थे। इन्होंने बैरोमीटर का आविष्कार किया।
न्यूज़ीलैंड क्रिकेट टीम का श्रीलंका दौरा

टेस्ट सीरीज

साल 1983 से अब तक 36 मैचों की 17 सीरीज हुई हैं। उसमें श्रीलंका ने 4 सीरीज जीते हैं।

वनडे सीरीज

साल 1979 से अब तक 98 मैचों की 51 (उसमें विश्व कप, ट्रॉफी, इतर) सीरीज हुई हैं। उसमें श्रीलंका ने 7 सीरीज, 1 विश्व कप और 1 आईसीसी चैंपियन्स ट्रॉफ़ी जीता हैं।

टी20ई सीरीज

साल 2006 से अब तक 19 मैचों की 14 (उसमें विश्व कप) सीरीज हुई हैं। उसमें श्रीलंका ने 1 सीरीज और 1 विश्व कप जीता हैं। तीन सीरीज ड्रॉ हुई हैं।
ढाका-खुलना राजमार्ग

यह बाँग्लादेश में स्थित राजमार्ग है जो राजधानी ढाका को कनाईपुर होते हुए खुलना से जोड़ता है।